als_Latn dik_Latn sag_Latn
Përfundon gjithçka në Krujë ku Kastrioti nuk arrin të fitojë përballë Teutës dhe vazhdon të mbetet ekipi më I rrezikuar I këtij kampionati. Kastrioti – Teuta mbyllet me rrjeta të paprekura, ku vlen të theksohet se ky ishte rezultati I drejtë për nga mënyra si luajtën ekipet. Ndeshja ka nisur e qetë ku të dy ekipet mundoheshin të qarkullonin topin. Ekipet tregohen të kujdesshëm nga frika për të mos pësuar gol. Tek Teuta nuk luante si titular Xhoel dhe sulmi kishte problem pasi Samb dhe Xhafaj nuk kuptoheshin mirë me njëri – tjetrin. Kastrioti ishte më I qartë në lojën e tij. Pjesa e parë mbyllet 0-0. Me të njejtin rezultat mbyllet dhe e dyta por me një lojë më spektakolare, ku 15 minutat e fundit të lojës ishin minuta me raste të pastra nga të dyja ekipet. Xhafaj ka në dorë të ndryshojë fatin e këtij takimi në min e 83 por bën më të vështirën duke pasuar më fort se ç’duhet për shokun e tij dhe dërgon topin jashtë vijës fundore. Nga ana tjetër Popoviç tregohet I dobët përballë Rizvanit dhe godet keq. Minutat e fundit flasin për Kastriotin I cili u mundua me gjithçka për të dalë nga kjo përballje me 3 pikë por pa ja arritur. Jemini sinjalizon fundin e takimit. Mbyllet çdo gjë 0-0, dhe Kastrioti ngelet sërish I fundit në tabelën e rënditjes. Teuta merr një barazim pa shumë vlera por që duhet të jetë e kënaqur për nga mënyra si luajti. Ndeshja ishte e vlefshme për javën e 21 të Superigës Shqiptare.
Kastrioti barazon me Teutën, mbetet sërish i fundit0
Share.
als_Latn als_Latn eng_Latn